પુણે ખાતે રમાયેલી સાત મેચની શ્રેણીની પ્રથમ વનડે મેચમાં ભારતને ઓસ્ટ્રેલિયા સામે 72 રનથી પરાજયનો સામનો કરવો પડ્યો હતો . જો કે , બીજી મેચમાં કાંગારુઓને પરાસ્ત કરવા માટે ભારતીય ક્રિકેટ ટીમ તૈયાર થઇ ગઇ છે . જયપુર ખાતે પહોંચેલી ભારતીય ટીમે આજે પ્રેક્ટિસ સેશન દરમિયાન સખત મહેનત કરી હતી . જો કે , પ્રેક્ટિસ સેશન દરમિયાન ભારતીય ટીમ હળવી મુદ્રાઓમાં પણ જોવા મળી હતી . પ્રેક્ટિસ સેશન દરમિયાન ટીમ ઇન્ડિયાના ખેલાડીઓ દ્વારા ફૂટબોલની મજા માણવામાં આવી હતી , તો સુકાની મહેન્દ્ર સિંહ ધોની ફળોનો આહર કરતા જોવા મળ્યા હતા . જ્યારે ટીમના અન્ય ખેલાડીઓ પ્રેક્ટિસ સેશન દરમિયાન મજાક - મસ્તી કરતા પણ જોવા મળ્યા હતા . આવી જ કટેલીક તસવીરો અહીં રજુ કરવામાં આવી છે , જેમાં ટીમ ઇન્ડિયાના ખેલાડીઓ પ્રેક્ટિસ સેશનમાં ફૂટબોલની મજા માણતા જોવા મળે છે અને રવિન્દ્ર જાડેજા સહિતના જૂનિયર ખેલાડીઓ ધોની સરીખા સીનિયર ખેલાડીઓ પાસે જરૂરી માહિતીઓ મેળવી રહ્યાં છે . તો ચાલો ભારતીય ટીમની પ્રેક્ટિસ સેશનને તસવીરો થકી નીહાળીએ .